
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1104 

30 Απριλίου 2014 


ΑΠΟΦΑΣΕΙ Σ 

Αριθμ. 9944/734 

Τροποποίηση της αριθμ. 14366/416/9-5-2013 (ΦΕΚ1110/Β7 
9.5.2013) κοινής υπουργικής απόφασης των Υπουρ¬ 
γών Εργασίας, Κοινωνικής Ασφάλισης και Πρόνοιας 
και Ναυτιλίας και Αιγαίου «Εθνικό Μητρώο Φορτο¬ 
εκφορτωτών - καθορισμός δικαιολογητικών για την 
άσκηση του επαγγέλματος του Φορτοεκφορτωτή 
ξηρός και λιμένος», όπως ισχύει. 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΠΡΟΝΟΙΑΣ - ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις : 

α) του Κώδικα Νομοθεσίας για την Κυβέρνηση και τα 
Κυβερνητικά Όργανα που κυρώθηκε με το άρθρο πρώτο 
του Π.Δ 63/2005 (ΦΕΚ Α' 98) και ιδίως του άρθρου 90. 

2. Το άρθρο 6 του Π.Δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(ΦΕΚ Α' 141), όπως τροποποιήθηκε με το άρθρο 4 του 
Π.Δ. 98/2012 (ΦΕΚ Α'160). 

3. Το Π.Δ. 119/2013 (ΦΕΚ Α' 153) «Διορισμός Υπουργών, 
αναπληρωτών Υπουργών και Υφυπουργών». 

4. Την αριθμ. 22365/97/5-7-2013 (ΦΕΚ Β' 1667, ΑΔΑ: 
ΒΛ4ΚΛ-Ω76) κοινή απόφαση Πρωθυπουργού και Υπουρ¬ 
γού Εργασίας, Κοινωνικής Ασφάλισης και Πρόνοιας «Κα¬ 
θορισμός αρμοδιοτήτων στον Υφυπουργό Εργασίας, 
Κοινωνικής Ασφάλισης και Πρόνοιας Βασιλείου Κεγκέ- 
ρογλου». 

5. Τα άρθρα 1,2 και 3 του Ν. 3919/2011 «Αρχή της επαγ¬ 
γελματικής ελευθερίας, κατάργηση αδικαιολόγητων πε¬ 
ριορισμών στην πρόσβαση και άσκηση επαγγελμάτων 
(ΦΕΚ Α' 32). 

6. Το άρθρο 4 παράγραφος 16 του Ν. 4038/2012 «Επεί¬ 
γουσες ρυθμίσεις που αφορούν την εφαρμογή του με¬ 
σοπρόθεσμου πλαισίου δημοσιονομικής στρατηγικής 
2012-2015» (ΦΕΚ Α' 14). 

7. Τα εδάφια 4 και 5 της υποπαραγράφου ΙΑ.7 «Ρυθ¬ 
μίσεις για το Επάγγελμα του Φορτοεκφορτωτή, τις 
Επιχειρήσεις Προσωρινής Απασχόλησης, τα Ιδιωτικά 
Γραφεία Εύρεσης Εργασίας για την Εφαρμογή των Νό¬ 
μων 3919/2011 και 4038/ 2012, του άρθρου πρώτου του 
Ν. 4093/2012 «Εγκριση μεσοπρόθεσμου πλαισίου δημο¬ 


σιονομικής στρατηγικής 2013-2016 - Επείγοντα μέτρα 
εφαρμογής του Ν. 4046/2012 και του μεσοπρόθεσμου 
πλαισίου δημοσιονομικής στρατηγικής 2013-2016» (ΦΕΚ 
Α' 222). 

8. Την αριθμ. ΔΙΑΔΠ/Α1/18368/01-10-2002 (ΦΕΚ Β' 1276) 
απόφαση του Υπουργού Εσωτερικών, Διοίκησης και 
Αποκέντρωσης «Καθορισμός του τύπου και του περι¬ 
εχομένου της Υπεύθυνης Δήλωσης του άρθρου 8 του 
Ν. 1599/1986 (ΦΕΚ Α' 75)». 

9. Το άρθρο 8 του Ν. 1599/1986 «Σχέσεις Κράτους - 
Πολίτη, καθιέρωση νέου τύπου δελτίου ταυτότητας και 
άλλες διατάξεις» (ΦΕΚ Α' 75). 

10. Τον Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(ΦΕΚ Α' 112), όπως ισχύει. 

11. Την αριθμ. ΔIΑΔΠ/Φ.Α./18613/2010 (ΦΕΚ Β' 1334) κοι¬ 
νής απόφασης των Υπουργών Εσωτερικών, Αποκέντρω¬ 
σης και Ηλεκτρονικής Διακυβέρνησης και Οικονομικών 
για την απλούστευση διαδικασιών για την πρόσβαση σε 
δραστηριότητες παροχής υπηρεσιών και την άσκησή 
της σε εκτέλεση του άρθρου 6 του Ν. 3844/ 2010 (ΦΕΚ 
Α' 63). 

12. Την παρ. 4 του άρθρου 40 του Ν. 4144/2013 «Αντιμε¬ 
τώπιση της παραβατικότητας στην Κοινωνική Ασφάλιση 
και στην αγορά εργασίας και λοιπές διατάξεις αρμοδιό¬ 
τητες του Υπουργείου Εργασίας, Κοινωνικής Ασφάλισης 
και Πρόνοιας» (ΦΕΚ Α' 88). 

13. Την ανάγκη βελτίωσης της εξυπηρέτησης και της 
ποιότητας των παρεχομένων υπηρεσιών προς τον πο¬ 
λίτη. 

14. Την αριθμ. 9289/299/28-3-2013 κοινή υπουργική από¬ 
φαση των Υπουργών Εργασίας, Κοινωνικής Ασφάλισης 
και Πρόνοιας και Ναυτιλίας και Αιγαίου «Εθνικό Μητρώο 
Φορτοεκφορτωτών - καθορισμός δικαιολογητικών για 
την άσκηση του επαγγέλματος του Φορτοεκφορτωτή 
ξηράς και λιμένος» (ΦΕΚ 750/Β'/1.4.2013). 

15. Την αριθμ. 14366/416/9-5-2013 κοινή υπουργική από¬ 
φαση των Υπουργών Εργασίας, Κοινωνικής Ασφάλισης 
και Πρόνοιας και Ναυτιλίας και Αιγαίου «Εθνικό Μητρώο 
Φορτοεκφορτωτών - καθορισμός δικαιολογητικών για 
την άσκηση του επαγγέλματος του Φορτοεκφορτωτή 
ξηράς και λιμένος» (ΦΕΚ 1110/Β'/9.5.2013), όπως αυτή δια¬ 
μορφώθηκε και ισχύει, με την αριθμ. 27953/1745/26.8.2013 

κοινή υπουργική απόφαση των Υπουργών Εργασίας, 
Κοινωνικής Ασφάλισης και Πρόνοιας και Ναυτιλίας και 
Αιγαίου «Εθνικό Μητρώο Φορτοεκφορτωτών - καθορι¬ 
σμός δικαιολογητικών για την άσκηση του επαγγέλ¬ 
ματος του Φορτοεκφορτωτή ξηρός και λιμένος» (ΦΕΚ 
2122/Β728.8.2013). 

16. Το γεγονός ότι από τις διατάξεις της παρούσας 
απόφασης δεν προκύπτει δαπάνη σε βάρος του κρατι¬ 
κού προϋπολογισμού, αποφασίζουμε: 

Αρθρο 1 

Ορισμοί 

Για τους σκοπούς της παρούσας απόφασης, νοείται 
ως: 

α) «φορτοεκφορτωτικές εργασίες»: κάθε εργασία που 
αφορά τη διαδικασία φορτοεκφόρτωσης και μεταφο¬ 
ράς του φορτίου από ένα μεταφορικό μέσο σε άλλο 
μεταφορικό μέσο ή στον χώρο εναπόθεσης, παραμονής 
ή αποθήκευσης και αντίστροφα, όπως φόρτωση, εκφόρ- 
τωση, στοιβασία, αποστοιβασία, ασφάλιση, πρόσδεση, 
ανάρτηση, διαλογή, ταξινόμηση, ζύγιση και λοιπές βοη¬ 
θητικές εργασίες που συνδέονται με την ολοκλήρωση 
της διαδικασίας φορτοεκφόρτωσης, 

β) «εξειδικευμένες φορτοεκφορτωτικές εργασίες»: οι 
φορτοεκφορτωτικές εργασίες που πραγματοποιούνται 
σε μεγάλο ύψος, οι εργασίες κύτους πλοίου, οι εργα¬ 
σίες σύνδεσης / αποσύνδεσης φορτοεκφόρτωσης σε 
γερανούς, η καθοδήγηση χειριστών γερανού, η εργασία 
σημειωτή φορτίων και λοιπές εργασίες που συνδέονται 
με τη φορτοεκφόρτωση που ενέχουν υψηλό κίνδυνο 
πρόκλησης ατυχήματος ή ρύπανσης, συμπεριλαμβανο- 
μένης της καβόδεσης πλοίων και σκαφών, 

γ) «ειδικά ή επικίνδυνα φορτία»: τα φορτία που για τη 
διακίνησή τους απαιτείται η λήψη ιδιαίτερων μέτρων 
ασφαλείας, η εφαρμογή ειδικών τεχνικών ή/και η χρήση 
εξειδικευμένου εξοπλισμού για το χειρισμό τους κατά 
τη μεταφορά, τη φορτοεκφόρτωση και τη στοιβασία 
τους, προκειμένου να διασφαλίζονται οι απαιτήσεις της 
ισχύουσας νομοθεσίας και των Διεθνών Κανονισμών 
περί ασφάλειας των μεταφορών, προστασίας της δημό¬ 
σιας υγείας και του περιβάλλοντος, όπως ισχύουν κάθε 
φορά. Τα φορτία που χαρακτηρίζονται ως επικίνδυνα 
ορίζονται σύμφωνα με τις διατάξεις της ισχύουσας νο¬ 
μοθεσίας και των Διεθνών Κανονισμών που διέπουν 
τον τομέα των εμπορευματικών μεταφορών και της 
εφοδιαστικής αλυσίδας. 

Αρθρο 2 

Πεδίο Εφαρμογής - Εξαιρέσεις 

1. Η παρούσα απόφαση εφαρμόζεται σε όλες, σύμφω¬ 
να με την κείμενη νομοθεσία τις φορτοεκφορτωτικές 
εργασίες ξηράς - λιμένος, ανεξάρτητα από το νομικό 
καθεστώς της χρήσης του τόπου φόρτωσης, εκφόρ- 
τωσης, μεταφοράς και στοιβασίας των εμπορευμάτων 
ή άλλων κινητών πραγμάτων, που διενεργούνται από 
εργαζόμενους που είναι ενταγμένοι στο Εθνικό Μητρώο 
Φορτοεκφορτωτών. 

2. Από το πεδίο εφαρμογής της παρούσας εξαιρού¬ 
νται οι ακόλουθες κατηγορίες φορτοεκφορτωτικών 
εργασιών: 

α) φορτώσεις γεωργικών και κτηνοτροφικών προϊό¬ 
ντων, λιπασμάτων, γεωργικών εφοδίων ή άλλων ειδών 


που ανήκουν στους παραγωγούς από τους τόπους πα¬ 
ραγωγής προς χώρους αποθήκευσης για λογαριασμό 
των παραγωγών, 

β) φορτώσεις ή εκφορτώσεις ειδών σε χώρους βιομη¬ 
χανικής παραγωγής, 

γ) φορτώσεις ή εκφορτώσεις από νομικά πρόσωπα 
που παρείχαν πριν τη δημοσίευση του Ν. 4093/2012 
(ΦΕΚ Α' 222) όπως ισχύει, ως παραχωρησιούχοι ή πά- 
ροχοι αυτών λιμενικές υπηρεσίες φορτοεκφόρτωσης, 
εφόσον διατίθεται και συνεχίζει να υφίσταται σύστημα 
εκπαίδευσης σε θέματα υγιεινής και ασφάλειας του μό¬ 
νιμου προσωπικού ή τυχόν συνεργαζόμενων με σύμβαση 
έργου, που διενεργείται από αναγνωρισμένο φορέα. Οι 
εργαζόμενοι των παραπάνω νομικών προσώπων και μό¬ 
νον εφόσον διατηρείται σε ισχύ σχέση εξαρτημένης ερ¬ 
γασίας ή σύμβαση έργου, θεωρούνται κατά περίπτωση 
ισοδύναμοι με τους αναφερόμενους στην παράγραφο 
4 της Υποπαραγράφου ΙΑ.7. του Ν. 4093/2012 για την 
άσκηση της εταιρικής δραστηριότητας χωρίς γεωγρα¬ 
φικούς περιορισμούς. 

Αρθρο 3 

Διαδικασία ένταξης 

στο Εθνικό Μητρώο Φορτοεκφορτωτών 

1. Στη Διεύθυνση Αμοιβής του Υπουργείου Εργασίας, 
Κοινωνικών Ασφαλίσεων και Πρόνοιας, δημιουργείται 
Εθνικό Μητρώο Φορτοεκφορτωτών, που λειτουργεί ως 
δημόσιος κόμβος πιστοποίησης των προϋποθέσεων για 
τη νόμιμη άσκηση του επαγγέλματος του φορτοεκφορ¬ 
τωτή. Ειδικότερα το Εθνικό Μητρώο φορτοεκφορτωτών 
περιλαμβάνει δύο (2) επίπεδα: 

α) Μητρώο Α' (Εισαγωγικό): Φορτοεκφορτωτές που 
εκτελούν φορτοεκφορτωτικές εργασίες για το χειρι¬ 
σμό όλων των φορτίων, εξαιρουμένων των ειδικών ή 
επικίνδυνων φορτίων και εξαιρουμένων του χειρισμού 
μηχανημάτων ή οχημάτων φορτοεκφόρτωσης και της 
διενέργειας εξειδικευμένων φορτοεκφορτωτικών εργα¬ 
σιών. Οι φορτοεκφορτωτές που είναι ενταγμένοι στο 
Μητρώο Α' εκτελούν ιδίως τις επαγγελματικές εργασίες 
που περιλαμβάνονται στο Παράρτημα I της παρούσας. 

β) Μητρώο Β': Φορτοεκφορτωτές για το χειρισμό 
όλων των φορτίων και τη διενέργεια πάσης φύσεως 
φορτοεκφορτωτικών εργασιών, ανάλογα με την πιστο¬ 
ποιημένη εξειδίκευσή τους. Οι φορτοεκφορτωτές που 
είναι ενταγμένοι στο Μητρώο Β' εκτελούν ιδίως τις 
επαγγελματικές εργασίες που περιλαμβάνονται στο 
Παράρτημα II της παρούσας. 

2. Για την εφαρμογή της διαδικασίας της υποπαρα- 
γράφου ΙΑ.7 του άρθρου πρώτου του Ν. 4093/2012, ο 
ενδιαφερόμενος για την ένταξή του σε ένα από τα δύο 
επίπεδα: Μητρώο Α' ή Μητρώο Β' του Εθνικού Μητρώου 
Φορτοεκφορτωτών, υποβάλλει στην αρμόδια Υπηρε¬ 
σία του Υπουργείου Εργασίας Κοινωνικής Ασφάλισης 
και Πρόνοιας (Γενική Διεύθυνση Εργασίας, Διεύθυνση 
Αμοιβής Εργασίας, Τμήμα Φορτοεκφορτωτών) δικαιο- 
λογητικά, ως ακολούθως: 

ί) Για την ένταξη στο Μητρώο Α' (Εισαγωγικό): 

α) Αίτηση - αναγγελία έναρξης άσκησης του επαγγέλ¬ 
ματος του φορτοεκφορτωτή ξηράς ή λιμένος (σύμφωνα 
με τα Υποδείγματα I και ΙΙ-Α). 

β) Επικυρωμένο φωτοαντίγραφο από δημόσια αρχή, 
με το οποίο να αποδεικνύονται τα στοιχεία ταυτότητας 
του αιτούντος: 

βα)Έλληνες πολίτες: Δελτίο Αστυνομικής Ταυτότητας 
ή Διαβατήριο. 

ββ) Πολίτες κράτους - μέλους της Ε.Ε.: Δελτίο Ταυ¬ 
τότητας ή Διαβατήριο. 

βγ).Ομογενείς: Ειδικό Δελτίο Ταυτότητας Ομογενούς 
(Ε.Δ.Τ.Ο). 

βδ) Υπήκοοι τρίτων χωρών που εντάσσονται στο πεδίο 
εφαρμογής της Οδηγίας 2003/109/ΕΚ του Συμβουλίου 
της 25ης Νοεμβρίου 2003 και στους οποίους έχει χο¬ 
ρηγηθεί το καθεστώς επί μακράν διαμένοντος στην 
Ελλάδα: «Αδεια διαμονής επί μακράν διαμένοντος». 

γ) Ιατρική βεβαίωση από δημόσια υπηρεσία ή ιατρό 
κρατικού νοσοκομείου, από την οποία να προκύπτει ότι 
ο υποψήφιος προς εγγραφή είναι άτομο υγιές με καλή 
όραση και ακοή. 

δ) Αντίγραφο ποινικού μητρώου γενικής χρήσης, έκ¬ 
δοσης τελευταίου τριμήνου, από το οποίο να προκύπτει 
ότι ο αϊτών δεν έχει καταδικαστεί ή δεν διώκεται ποινικά 
για εγκλήματα κατά της ασφαλείας των μεταφορών, 
σωματεμπορία, λαθρεμπόριο και εγκλήματα κατά της 
δημόσιας ή της ιδιωτικής περιουσίας. Για τους πολίτες 
κράτους μέλους της Ε.Ε, τους ομογενείς και τους υπη¬ 
κόους τρίτων χωρών, απαιτείται αντίστοιχο έγγραφο 
από τη χώρα προέλευσης που να βεβαιώνει τη μη τέ¬ 
λεση των ανωτέρω αδικημάτων. Σε περίπτωση που δεν 
υπάρχει αντίστοιχη υπηρεσία έκδοσης του σχετικού 
εγγράφου, θα προσκομίζεται βεβαίωση της πρεσβείας 
της χώρας προέλευσης. 

ε) Τα πρόσωπα που πληρούν τις ανωτέρω προϋπο¬ 
θέσεις και εγγράφονται στο Μητρώο Α' καταρτίζονται 
- επιμορφώνονται, με κάθε πρόσφορο μέσο, σε θέματα 
υγείας και ασφάλειας της φορτοεκφορτωτικής εργα¬ 
σίας, σύμφωνα με το άρθρο 12 της οδηγίας 391/1989/ 
ΕΚ, όπως αυτοί οι τρόποι και τα μέσα προσδιορίζονται 
σε σχετική κοινή απόφαση των Υπουργών Εργασίας, 
Κοινωνικής Ασφάλισης και Πρόνοιας, Παιδείας, Θρη¬ 
σκευμάτων, Πολιτισμού και Αθλητισμού και Ναυτιλίας 
και Αιγαίου. Η σχετική Βεβαίωση παρακολούθησης της 
κατάρτισης - επιμόρφωσης σε θέματα υγείας και ασφά¬ 
λειας υποβάλλεται στην ως άνω αναφερόμενη αρμόδια 
Υπηρεσία του Υπουργείου Εργασίας Κοινωνικής Ασφά¬ 
λισης και Πρόνοιας, εντός 18 μήνου από την ημερομηνία 
εγγραφής στο Μητρώο Α'. 

ϋ) Γ ια την ένταξη στο Μητρώο Β': 

α) Οι απασχολούμενοι ως φορτοεκφορτωτές που 
έχουν ενταχθεί στο Μητρώο Α', υποβάλλουν: 

αα) Αίτηση εγγραφής (σύμφωνα με τα Υποδείγματα 
I και ΙΙ-Β παρ. (α)) 

αβ) Αντίγραφο της Βεβαίωσης επιτυχούς επαγγελ¬ 
ματικής πιστοποίησης από τον Ε.Ο.Π.Π.Ε.Π., με βάση τις 
προδιαγραφές που προβλέπονται και προσδιορίζονται 
σε σχετική κοινή απόφαση των Υπουργών Εργασίας, 
Κοινωνικής Ασφάλισης και Πρόνοιας, Παιδείας, Θρη¬ 
σκευμάτων, Πολιτισμού και Αθλητισμού και Ναυτιλίας 
και Αιγαίου. 

β) Οι εφοδιασμένοι νομίμως, μέχρι την έναρξη ισχύος 
του Ν. 4093/2012, με βιβλιάρια επαγγελματικής ταυτό¬ 
τητας φορτοεκφορτωτή ξηράς ή λιμένος εγγράφονται 
απευθείας στο Μητρώο Β' λιμένος ή ξηράς ανάλογα με 
την επαγγελματική τους εξειδίκευση σε λιμένα ή ξηρά 
εφόσον υποβάλλουν: 

βα) Αίτηση εγγραφής(σύμφωνα με τα υποδείγματα I 
και ΙΙ-Β Παρ.(β) 


ββ) Αντίγραφο του βιβλιαρίου επαγγελματικής ταυτό¬ 
τητας ή βεβαίωση του επαγγελματικού σωματείου στο 
οποίο είναι ή ήταν μέλη, από τα οποία να προκύπτει 
ειδικότερα η ειδίκευσή τους σε Λιμένα ή Ξηρά. 

βγ) Για τους ήδη εγγεγραμμένους φορτοεκφορτωτές, 
μέχρι τη δημοσίευση της παρούσας, μέλη επαγγελματι¬ 
κών σωματείων και με μέριμνα της αρμόδιας υπηρεσίας 
του Υπουργείου Εργασίας Κοινωνικής Ασφάλισης και 
Πρόνοιας, λαμβάνεται εντός τριμήνου από τη δημοσίευ¬ 
ση της παρούσης, σχετική βεβαίωση του επαγγελματι¬ 
κού σωματείου από την οποία προκύπτει η εξειδίκευσή 
τους σε λιμένα ή ξηρά. Η αρμόδια υπηρεσία εκδίδει νέες 
βεβαιώσεις εγγραφής στο Μητρώο Β' σύμφωνα με το 
παρόν Παράρτημα III, ανάλογα με την εξειδίκευσή τους. 
Οι νέες βεβαιώσεις εγγραφής φέρουν τον ίδιο αριθμό 
Μητρώου με τις προγενέστερες. 

γ) Όσοι έχουν αναγγελθεί και έχουν καταθέσει τα 
απαιτούμενα δικαιολογητικά στις Επιτροπές Ρύθμισης 
Φορτοεκφορτώσεων ξηράς ή λιμένος ή έχει περάσει 
άπρακτη η τρίμηνη αποκλειστική προθεσμία του άρθρου 
3 του Ν. 3919/2011, εγγράφονται απευθείας στο Μητρώο 
Β' λιμένος ή ξηράς ανάλογα με την επαγγελματική τους 
ειδίκευση σε λιμένα ή ξηρά εφόσον υποβάλλουν: 

γα) Αίτηση εγγραφής(σύμφωνα με τα υποδείγματα I 
και ΙΙ-Β Παρ.(β) 

γβ) Βεβαίωση της αρμόδιας Επιτροπής Ρύθμισης Φορ¬ 
τοεκφορτώσεων Λιμένος ή Ξηράς, στην οποία υπέβαλ¬ 
λαν την αναγγελία έναρξης επαγγέλματος ή υπεύθυνη 
δήλωση στην οποία θα βεβαιώνεται η υποβολή της 
αναγγελίας έναρξης επαγγέλματος στην αρμόδια Επι¬ 
τροπή Ρύθμισης Φορτοεκφορτώσεων και θα δηλώνεται 
η επαγγελματική του δραστηριότητα σε λιμένα ή Ξηρά 

γγ) Οι ήδη εγγεγραμμένοι φορτοεκφορτωτές της πε¬ 
ρίπτωσης γ) και προκειμένου να αντικαταστήσουν τις 
βεβαιώσεις εγγραφής στο Μητρώο Β', με την ισχύου- 
σα από την παρούσα βεβαίωση του Παραρτήματος III, 
προσκομίζουν εντός τριμήνου από τη δημοσίευση της 
παρούσης, στην αρμόδια υπηρεσία σχετική υπεύθυνη 
δήλωση, από την οποία προκύπτει η εξειδίκευσή τους 
σε λιμένα ή ξηρά. Αυτό μπορεί να προκύπτει και από τον 
αντίστοιχο λογαριασμό ασφαλισμένου στο ΙΚΑ-ΕΤΑΜ. 
Η αρμόδια υπηρεσία εκδίδει νέες βεβαιώσεις εγγραφής 
στο Μητρώο Β' σύμφωνα με το παρόν Παράρτημα III, 
ανάλογα με την εξειδίκευσή τους. Οι νέες βεβαιώσεις 
εγγραφής φέρουν τον ίδιο αριθμό Μητρώου με τις προ¬ 
γενέστερες. 

δ) Οι απασχολούμενοι ως χειριστές μηχανημάτων 
ή οχημάτων φορτοεκφόρτωσης που δεν εντάσσονται 
στις περιπτώσεις (β) και (γ) της ανωτέρω παρ. 2 (ϋ), οι 
οποίοι κατά την έναρξη ισχύος του Ν. 4093/2012 και 
μέχρι την ημερομηνία 9-05-2013, που δημοσιεύτηκε η 
κοινή υπουργική απόφαση 14366/9-5-2013, εκτελούσαν 
φορτοεκφορτωτικές εργασίες, εγγράφονται απευθείας 
στο Μητρώο Β', προσκομίζοντας εκτός από την Αίτηση 
εγγραφής (σύμφωνα με τα Υποδείγματα I και ΙΙ-Β παρ. 
(β)), μια Υπεύθυνη Δήλωση του ενδιαφερομένου και, αν 
υπάρχει, σχετική Βεβαίωση Εργοδότη, με τις οποίες να 
βεβαιώνεται το είδος της προϋπηρεσίας, καθώς και το 
αντίγραφο άδειας χειρισμού μηχανημάτων ή οχημάτων 
φορτοεκφόρτωσης. 

ε) Οι απασχολούμενοι που δεν εντάσσονται στις πε¬ 
ριπτώσεις (β) και (γ ) της ανωτέρω παρ. 2 (ϋ), οι οποίοι 
κατά την έναρξη ισχύος του Ν. 4093 /2012 και μέχρι 

την ημερομηνία 9-05-2013, που δημοσιεύτηκε η κοινή 
υπουργική απόφαση 14366/9-5-2013, εκτελούσαν φορ¬ 
τοεκφορτωτικές εργασίες λιμένος η ξηρός με σχέση 
εξαρτημένης εργασίας, εγγράφονται απευθείας στο 
Μητρώο Β' λιμένος ή ξηρός ανάλογα με την επαγγελ¬ 
ματική τους δραστηριότητα σε λιμένα ή ξηρά εφόσον 
συνυποβάλλουν: 

εα) Αίτηση εγγραφής (σύμφωνα με τα υποδείγματα 
I και II -Β παρ.) 

εβ) Υπεύθυνη Δήλωση του ενδιαφερομένου και σχετική 
Βεβαίωση του εργοδότη με τις οποίες να βεβαιώνεται 
η επαγγελματική εξειδίκευση σε λιμένα ή ξηρά, καθώς 
και ο χρόνος της ο οποίος δεν μπορεί να υπολείπεται 
των εκατό πενήντα (150) ενσήμων στο ΙΚΑ-ΕΤΑΜ, για 
το ανωτέρω χρονικό διάστημα. 

ε.γ) Οι απασχολούμενοι της περίπτωσης αυτής, υπο- 
χρεούνται πέραν των ανωτέρω και σύμφωνα με το 
εδαφ. 3 της Υποπαραγράφου ΙΑ.7 του Ν. 4093/2012, να 
ασφαλίζονται στο ΙΚΑ-ΕΤΑΜ μετά από την εγγραφή 
στο Μητρώο, και να προσκομίζουν εντός τριμήνου από 
την εγγραφή τους, λογαριασμό ασφαλισμένου ή βεβαί¬ 
ωση ασφαλισμένου από τον οικείο ασφαλιστικό φορέα 
(Ι.Κ.Α ΕΤΑΜ), ώστε να βεβαιώνεται ότι απασχολούνται 
ως φορτοεκφορτωτές λιμένος ή ξηράς, με τον αναλο- 
γούντα κωδικό ειδικότητας φορτοεκφορτωτή λιμένος ή 
ξηράς. Η ασφάλιση στον αναλογούντα κωδικό λιμένος 
ή ξηράς, πρέπει να γίνεται σε αντιστοιχία με την επαγ¬ 
γελματική εξειδίκευση σε λιμένα ή ξηρά. 

Σε περίπτωση μη προσκόμισης των ανωτέρω δικαιο- 
λογητικών, παύει η ισχύς της χορηγηθείσας βεβαίωσης 
και διαγράφονται από το Εθνικό Μητρώο Φορτοεκφορ¬ 
τωτών. 

ε.δ) Οι ήδη εγγεγραμμένοι στο Μητρώο Β, υποχρεού- 
νται όπως υποβάλλουν εντός τριμήνου από τη δημοσί¬ 
ευση της παρούσης: 

Λογαριασμό ασφαλισμένου ή βεβαίωση ασφαλισμένου 
από τον οικείο ασφαλιστικό φορέα (Ι.Κ.Α-ΕΤΑΜ), από 
τα οποία να προκύπτει ότι μετά την εγγραφή τους 
στο Μητρώο φορτοεκφορτωτή και μέχρι την έκδοση 
της παρούσας, απασχολούντο ως φορτοεκφορτωτές 
λιμένος ή ξηράς, με τον αναλογούντα κωδικό ειδικό¬ 
τητας φορτοεκφορτωτή λιμένος ή ξηράς. Η αρμόδια 
υπηρεσία εκδίδει νέες βεβαιώσεις εγγραφής στο Μη¬ 
τρώο Β' σύμφωνα με το παρόν Παράρτημα III, κατόπιν 
συνυποβαλλόμενης αίτησης- υπεύθυνης δήλωσης των 
ενδιαφερομένων, ανάλογα με την προκύπτουσα από τα 
ανωτέρω έγγραφα του ΙΚΑ-ΕΤΑΜ, εξειδίκευσή τους σε 
λιμένα ή ξηρά. Οι νέες βεβαιώσεις εγγραφής φέρουν 
τον ίδιο αριθμό Μητρώου με τις ήδη χορηγηθείσες, οι 
οποίες επιστρέφονται στην αρμόδια υπηρεσία, συνυ¬ 
ποβαλλόμενες μαζί με την αίτηση- υπεύθυνη δήλωση. 
Σε περίπτωση μη προσκόμισης παύει η ισχύς της χορη¬ 
γηθείσας βεβαίωσης και διαγράφονται από το Εθνικό 
Μητρώο Φορτοεκφορτωτών. 

ε.ε) Όσοι από τους φορτοεκφορτωτές δεν εργάζονται 
και ως εκ τούτου δεν έχουν ασφαλιστεί στον οικείο 
ασφαλιστικό φορέα, προσκομίζουν αντίγραφο της κάρ¬ 
τας ανεργίας, στο αρμόδιο τμήμα του Εθνικού Μητρώου 
Φορτοεκφορτωτών. 

ε.ζ) Η πενταετής διάρκεια ισχύος των χορηγουμένων 
βεβαιώσεων εγγραφής στο Μητρώο Β', αρχίζει από την 
ημερομηνία έκδοσης της πρώτης βεβαίωσης. 

3. Σε κάθε δε περίπτωση, οι εγγεγραμμένοι στο Μη¬ 


τρώο Α' ή στο Μητρώο Β' που διαθέτουν ή αποκτούν 
άδεια χειρισμού μηχανημάτων ή οχημάτων φορτοεκ¬ 
φόρτωσης, πέρα των ανωτέρω δικαιολογητικών της 
παρ.2 του παρόντος άρθρου, συνυποβάλλουν αντίγραφο 
της σχετικής άδειας 

Άρθρο 4 

Διαδικασία έκδοσης Βεβαίωσης φορτοεκφορτωτή - 
Όροι έκπτωσης 

1. Οι ενδιαφερόμενοι που πληρούν τις ως άνω προϋπο¬ 
θέσεις δύναται να υποβάλουν σε έντυπη ή ηλεκτρονική 
μορφή την Αίτηση - αναγγελία έναρξης άσκησης του 
επαγγέλματος φορτοεκφορτωτή (Μητρώο Α') ή Αίτηση 
εγγραφής (Μητρώο Β') και να επισυνάψουν φάκελο με 
τα απαιτούμενα δικαιολογητικά προς την αρμόδια Υπη¬ 
ρεσία του Υπουργείου Εργασίας, Κοινωνικής Ασφάλισης 
και Πρόνοιας, σε έντυπη μορφή ή ηλεκτρονικά 

2. Μετά την υποβολή των αιτήσεων και των συνημμέ¬ 
νων δικαιολογητικών η Υπηρεσία προχωρεί στην εξέτα¬ 
σή τους και σε περίπτωση πληρότητάς τους, σύμφωνα 
με τα οριζόμενα στο άρθρο 3 της παρούσας απόφασης, 
εγγράφει τον ενδιαφερόμενο στο αντίστοιχο επίπεδο 
του Εθνικού Μητρώου Φορτοεκφορτωτών και εκδίδει 
σχετική Βεβαίωση εγγραφής φορτοεκφορτωτή,εντός 
αποκλειστικής προθεσμίας δέκα (10) ημερών από την 
υποβολή της αναγγελίας και της κατάθεσης όλων των 
απαιτούμενων δικαιολογητικών. Το περιεχόμενο και ο 
τύπος της Βεβαίωσης καθορίζεται στο Υπόδειγμα III. 
Προκειμένου το δυναμικό του Εθνικού Μητρώου Φορτο¬ 
εκφορτωτών να αναθεωρείται περιοδικά, η Βεβαίωσης 
εγγραφής φορτοεκφορτωτή στο Εθνικό Μητρώο Φορ¬ 
τοεκφορτωτών έχει διάρκεια ισχύος τα πέντε (5) έτη 
και μετά τη λήξη της ανανεώνεται με την προσκόμιση 
των δικαιολογητικών της παρ. 2(ί) του άρθρου 3 της 
παρούσας απόφασης 

3. Σε περίπτωση μη υποβολής των απαιτούμενων δι- 
καιολογητικών, η Υπηρεσία ενημερώνει τον ενδιαφερό¬ 
μενο αιτιολογημένα ότι δεν εγγράφεται στο αντίστοιχο 
επίπεδο του Εθνικού Μητρώου Φορτοεκφορτωτών και 
επομένως δεν μπορεί να ασκήσει νόμιμα το επάγγελμα 
του φορτοεκφορτωτή. 

4. Οι εγγεγραμμένοι στο Εθνικό Μητρώο Φορτοεκ¬ 
φορτωτών διαγράφονται στις ακόλουθες περιπτώσεις: 

α) όταν δεν έχει προσκομισθεί, εντός προθεσμίας 18 
μηνών, από την ημερομηνία εγγραφής στο Μητρώο Α', 
το πιστοποιητικό υγείας και ασφάλειας, 

β) όταν εκλείψει κάποια από τις προϋποθέσεις των 
περιπτώσεων (γ) και (δ) της παρ.2(ί) του άρθρου 3 της 
παρούσας απόφασης. 

Άρθρο 5 

Σύστημα διαχείρισης πληροφοριακών στοιχείων 

1. Το Εθνικό Μητρώο Φορτοεκφορτωτών (Μητρώο Α' 
και Μητρώο Β') αποτελεί μια βάση δεδομένων στην 
οποία καταχωρούνται υποχρεωτικά τα στοιχεία όσων 
πληρούν τις προϋποθέσεις άσκησης του επαγγέλματος 
του φορτοεκφορτωτή, σύμφωνα με τα οριζόμενα στη 
περίπτωση 4.β,(αα) και 4.β.β) της υποπαραγράφου ΙΑ.7 
του άρθρου πρώτου του Ν. 4093/2012. 

2. Στο ως άνω Μητρώο καταχωρούνται υποχρεωτικά 
τα ακόλουθα στοιχεία: 

α) Ο Αριθμός Μητρώου Φορτοεκφορτωτή (Α.Μ.Φ.) 

β) Το ονοματεπώνυμο και το πατρώνυμο, 
γ)Η υπηκοότητα. 

δ) Ο αριθμός Αστυνομικού Δελτίου Ταυτότητας (Α.Δ.Τ.) 
ή ο αριθμός διαβατηρίου, τα στοιχεία του Ειδικού Δελ¬ 
τίου Ταυτότητας Ομογενούς (Ε.Δ.Τ.Ο) και της άδειας 
διαμονής επί μακράν διαμένοντος, σύμφωνα με τις δι¬ 
ακρίσεις στο άρθρο 3 της παρούσας απόφασης. 

ε) Ο Αριθμός Φορολογικού Μητρώου (Α.Φ.Μ.) του φορ¬ 
τοεκφορτωτή. 

στ) Ο Αριθμός Μητρώου Κοινωνικής Ασφάλισης 
(Α.Μ.Κ.Α.). 

ζ) Η διεύθυνση κατοικίας, ο ταχυδρομικός κώδικας, ο 
αριθμός σταθερού και κινητού τηλεφώνου, η διεύθυνση 
ηλεκτρονικού ταχυδρομείου. 

η) Πληροφόρηση αν είναι σε επίπεδο Μητρώου Α' ή 
Μητρώου Β'. 

θ) Πληροφόρηση αν κατέχει άδεια χειρισμού μηχανή¬ 
ματος ή οχήματος και το είδος της άδειας. 

ι) Πληροφόρηση σχετικά με το πρόγραμμα κατάρτισης 
που έχει ολοκληρώσει. 

3. Στα φυσικά πρόσωπα που δίνουν ανακριβή στοιχεία 
προκειμένου να εγγραφούν στο Εθνικό Μητρώο Φορ¬ 
τοεκφορτωτών ή που διαθέτουν πλαστές Βεβαιώσεις , 
ισχύουν τα κατά την κείμενη νομοθεσία αναλογούντα 
και επιβαλλόμενα. 


4. Το Εθνικό Μητρώο Φορτοεκφορτωτών λειτουργεί 
και ηλεκτρονικά από 15.4.2013. Από την ημερομηνία αυτή 
και μετά οι ενδιαφερόμενοι μπορούν να υποβάλουν και 
ηλεκτρονικά αίτηση εγγραφής σε επίπεδο Μητρώου Α' 
ή Μητρώου Β' και να ενημερώνονται ηλεκτρονικά σχε¬ 
τικά με την εξέλιξη της αιτήσεώς τους και τις όποιες 
μεταβολές προκύψουν. 

5. Στην ηλεκτρονική εκδοχή του Εθνικού Μητρώου 
Φορτοεκφορτωτών έχουν πρόσβαση οι ελεγκτικές 
αρχές της χώρας, προκειμένου να υποστηρίζονται οι 
διενεργούμενοι έλεγχοι και επιθεωρήσεις για τη δια¬ 
σφάλιση της νομιμότητας. 

Άρθρο 6 
Παραρτήματα 

Προσαρτώνται και αποτελούν αναπόσπαστο μέρος 
της παρούσας απόφασης αυτής τα Παραρτήματα I, II 
και III (Υποδείγματα I, IIΑ, ΙΙΒ και III). 

Άρθρο 7 

Μεταβατικές διατάξεις - Υλοποίηση 

Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 

ΠΑΡΑΡΤΗΜΑ I 

ΜΗΤΡΩΟ Α': ΦΟΡΤΟΕΚΦΟΡΤΩΤΗΣ ΞΗΡΑΣ - ΛΙΜΕΝΟΣ 

Φορτοεκφορτωτές για το χειρισμό όλων των φορτίων, πλην των ειδικών ή επικίνδυνων φορτίων, και εξαιρου- 
μένων του χειρισμού μηχανημάτων ή οχημάτων φορτοεκφόρτωσης και της διενέργειας εξειδικευμένων φορτο¬ 
εκφορτωτικών εργασιών. 

Ο φορτοεκφορτωτής Μητρώου Α' εκτελεί ιδίως τις ακόλουθες εργασίες: 

1. Εκτελεί φορτοεκφορτωτικές εργασίες χειρονακτικά ή/και με χρήση εργαλείων φορτοεκφόρτωσης. 

1.1 Διενεργεί τη φορτοεκφόρτωση εμπορευμάτων και φορτίων χύδην ή συσκευασμένων φορτίων (σε σάκους, 
κιβώτια, δέματα ή άλλο). 

1.2 Μεταφέρει και τοποθετεί εμπορεύματα στα μεταφορικά μέσα και στις αποθήκες. 

1.3 Φορτοεκφορτώνει φορτία με χρήση μεταφορικού ιμάντα ή σωληνώσεων στους χερσαίους χώρους εναπό¬ 
θεσης, παραμονής ή αποθήκευσης. 

1.4 Μεταφέρει και τοποθετεί εφόδια των μεταφορικών μέσων. 

1.5 Τακτοποιεί και στερεώνει τα εμπορεύματα στις αποθήκες και στα χερσαία μεταφορικά μέσα. 

1.6 Στοιβάζει-αποστοιβάζει και ασφαλίζει τα εμπορεύματα σε αποθήκες και σε χερσαία μεταφορικά μέσα. 

1.7 Λύνει/δένει τροχοφόρα οχήματα σε χερσαίους χώρους εναπόθεσης ή σε χερσαία μεταφορικά μέσα. 

1.8 Ασφαλίζει και απασφαλίζει εμπορευματοκιβώτια στους χερσαίους χώρους εναπόθεσης, παραμονής ή απο¬ 
θήκευσης. 

1.9 Οδηγεί και χειρίζεται οχήματα για τα οποία απαιτείται επαγγελματικό δίπλωμα οδήγησης για να τοποθετήσει 
και να μεταφέρει τα εμπορεύματα στους χερσαίους χώρους εναπόθεσης, παραμονής ή αποθήκευσης. 

2. Εκτελεί την ενσάκιση, ζύγιση, ταξινόμηση και διαλογή των εμπορευμάτων. 

2.1 Συσκευάζει σε σακιά ή κιβώτια χύδην φορτία ή άλλα εμπορεύματα. 

2.2 Επιλέγει τα εμπορεύματα στους χερσαίους χώρους και τα εναποθέτει στο κατάλληλο σημείο. 

2.3 Διαλέγει και ταξινομεί τα εμπορεύματα και τα φορτία στους χερσαίους χώρους εναπόθεσης ή αποθήκευσης. 

2.4 Ταξινομεί το εμπόρευμα ανάλογα με το είδος και το βάρος του. 

2.5 Εκτελεί τη ζύγιση των μεταφερόμενων εμπορευμάτων. 

2.6 Καθαρίζει τον χώρο. 

3. Αναλαμβάνει τις αχθοφορικές εργασίες. 

3.1 Μεταφέρει και τοποθετεί τις αποσκευές των επιβατών στα μεταφορικά μέσα και στις αποθήκες φύλαξης 
αποσκευών. 

3.2 Μεταφέρει άτομα που χρήζουν βοήθειας κατά την από-επιβίβασή τους σε μεταφορικά μέσα. 

ΠΑΡΑΡΤΗΜΑ II 

ΜΗΤΡΩΟ Β': ΦΟΡΤΟΕΚΦΟΡΤΩΤΗΣ ΞΗΡΑΣ - ΛΙΜΕΝΟΣ 

Φορτοεκφορτωτές για το χειρισμό όλων των φορτίων και τη διενέργεια πόσης φύσεως φορτοεκφορτωτικών 
εργασιών, ανάλογα με την πιστοποιημένη εξειδίκευσή του. Ο φορτοεκφορτωτής Μητρώου Β' εκτελεί τις εργασίες 
που εμπίπτουν στο Μητρώο Α' και ιδίως τις ακόλουθες επιπλέον εργασίες: 

ΕΝΟΤΗΤΑ Α' (Εργασίες που εκτελούνται από φορτοεκφορτωτές Λιμένος ή Ξηρός που είναι χειριστές μηχανημά¬ 
των ή οχημάτων φορτοεκφόρτωσης εφοδιασμένοι με την αντίστοιχη άδεια χειρισμού μηχανημάτων ή οχημάτων 
φορτοεκφόρτωσης. 

1. Χειρίζεται μηχανήματα ή οχήματα ή μηχανολογικό εξοπλισμό φορτοεκφόρτωσης για τη μεταφορά, φορτο¬ 
εκφόρτωση και τακτοποίηση των εμπορευμάτων. 

1.1 Χειρίζεται ανυψωτικά μηχανήματα για να μεταφέρει και να τοποθετήσει εμπορεύματα σε πάσης φύσεως 
μεταφορικά μέσα ή σε καθορισμένους χερσαίους χώρους. 

1.2 Χειρίζεται μηχανήματα μεταφοράς εμπορευματοκιβωτίων (οοπίαίηθή για να φορτώσει τα εμπορεύματα σε 
φορτηγά. 

1.3 Χειρίζεται γερανό και περονοφόρο (οΙαιΊ<) για την πλήρωση ή εκκένωση εμπορευματοκιβωτίων, για τη μετα¬ 
φορά άδειων εμπορευματοκιβωτίων και για την τοποθέτηση εμπορευμάτων σε χερσαίους χώρους εναπόθεσης 
και αποθήκες. 

1.4 Χειρίζεται μηχανήματα φορτοεκφόρτωσης χύδην φορτίου (σιλό). 

1.5 Χειρίζεται μηχανήματα για την μεταφορά των εμπορευμάτων μέσα στο πλοίο. 

1.6 Χειρίζεται το γερανό του πλοίου για να τοποθετήσει το εμπόρευμα στο αμπάρι του πλοίου. 

1.7 Χειρίζεται νταλίκες για να τοποθετήσει και να μεταφέρει τα εμπορεύματα. 

ΕΝΟΤΗΤΑ Β' (Εργασίες που εκτελούνται από φορτοεκφορτωτές Λιμένος ή Ξηράς, ανάλογα με την επαγγελμα¬ 
τική τους εξειδίκευσή σε λιμένα ή ξηρά, που δεν είναι χειριστές μηχανημάτων ή οχημάτων φορτοεκφόρτωσης) 

1. Διενεργεί τη φορτοεκφόρτωση και την ασφάλιση των εμπορευμάτων. 

1.1 Φορτοεκφορτώνει οχληρά, ειδικά ή επικίνδυνα φορτία που απαιτούν ειδικό χειρισμό και λήψη ιδιαίτερων 
μέτρων ασφαλείας. 

1.2 Συνδέει και αποσυνδέει τα εμπορεύματα στον γερανό. 

1.3 Καθοδηγεί τον χειριστή του γερανού για να τοποθετήσει το εμπόρευμα σε καθορισμένο σημείο. 

1.4 Φορτοεκφορτώνει φορτία με χρήση μεταφορικού ιμάντα ή σωληνώσεων μέσα σε πλοία. 

1.5 Συνδέει και αποσυνδέει σωληνώσεις μεταφοράς υγρών φορτίων συστημάτων του δεξαμενόπλοιου. 

1.6 Διενεργεί το σύνολο των φορτοεκφορτωτικών εργασιών κύτους πλοίου. 

1.7 Στοιβάζει, αποστοιβάζει, τακτοποιεί και ασφαλίζει εμπορεύματα παντός τύπου στα μεταφορικά μέσα. 

1.8 Ασφαλίζει και απασφαλίζει τα εμπορευματοκιβώτια πάνω στα πλοία και τα ειδικά ή επικίνδυνα φορτία πάνω 
σε όλα τα μεταφορικά μέσα και στους χερσαίους χώρους εναπόθεσης, παραμονής ή αποθήκευσης. 

1.9 Διαλέγει και ταξινομεί τα συμβατικά φορτία. 

1.10 Λύνει/δένει τροχοφόρα οχήματα στα χερσαία μεταφορικά μέσα. 

1.11 Εργασίες σε ψυκτικούς θαλάμους, σε αυτοκίνητα και νταλίκες ψυγεία., 

2. Επιμελείται και εκτελεί την από ξηράς καβοδεσία των πλοίων. 

2.1 Συνεργάζεται με τις αρμόδιες αρχές και υπηρεσίες για την ασφαλή πρόσδεση ή λύση του πλοίου. 

2.2 Διευκολύνει την από θαλάσσης καβόδεση και εκτελεί τις συμπληρωματικές εργασίες της καβόδεσης. 

2.3 Τοποθετεί ή αφαιρεί τους τάκους από τα οχήματα εντός του πλοίου (έχμαση οχημάτων από πλοίο). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ III 
(ΥΠΟΔΕΙΓΜΑΤΑ) 
ΥΠΟΔΕΙΓΜΑ I 

ΥΠΕΥΘΥΝΗ ΔΗΛΩΣΗ 
(άρθρο 8 Ν. 1599/1986) 


Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με 
βάση το αρχείο άλλων υπηρεσιών (άρθρο 8 παρ. 4 Ν. 1599/1986) 

Περιγραφή αιτήματος : <<Αίτηση - Αναγγελία άσκησης επαγγέλματος φορτοεκφορτωτή» 


ή «Αίτηση εγγραφής στο Μητρώο Β'>> 


ΠΡΟΣ(ΐ): 


Ο - Η 
Όνομα: 


Επώνυμο: 

Όνομα και Επώνυμο 
Πατέρα: 


Όνομα και Επώνυμο 
Μητέρας: 


Όνομα και Επώνυμο 
Συζύγου 


Ημερομηνία γέννηοης' 2 ': 


Τόπος Γέννησης: 


Ιθαγένεια : 


Αριθμός Δελτίου 
Ταυτότητας: 


Αριθμός 

Διαβατηρίου: 


Α.Μ.Κ.Α. 




Α.Φ.Μ. 


Δ.Ο.Υ. 

Δημότης: 


Τόπος 

Κατοικίας: 

Οδός: 

Αριθ: 

ΤΚ: 

Τηλ : 


Ρβχ: 


Επι&ίΐ : 



ΟΡΙΣΜΟΣ / ΣΤΟΙΧΕΙΑ ΕΚΠΡΟΣΩΠΟΥ (για κατάθεση αίτησης ή υποβολή τελικής 
διοικητικής πράξης) 

Σε περίπτωση που δεν συντάσσεται η εξουσιοδότηση στο παρόν έντυπο, απαιτείται 
προσκόμιση εξουσιοδότησης με βεβαίωση του γνησίου της υπογραφής από δημόσια 
υπηρεσία ή συμβολαιογραφικού πληρεξουσίου 

Ο - Η Όνομα: 


Επώνυμο: 

Όνομα και Επώνυμο 
Πατέρα: 


Αριθμός 

Δελτίου 

Οδός: 

Αριθ: 


ΤΚ: 

Τηλ : 

Εαχ: 

Ετηαίΐ: 

Με ατομική μου ευθύνη και γνωρίζοντας τις κυρώσεις 3 , που προβλέπονται από τις 
διατάξεις της παρ. 6 του άρθρου 22 του Ν. 1599/ 1986, δηλώνω ότι: 

Αναγγέλλω στην υπηρεσία σας την έναρξη άσκησης επαγγέλματος φορτοεκφορτωτή 
και σας υποβάλλω τα προβλεπόμενα στην κείμενη νομοθεσία δικαιολογητικά 
σύμφωνα με το Υπόδειγμα ΙΙ-Α ή Υπόδειγμα ΙΙ-Β, προκειμένου να διαπιστώσετε τη 
συνδρομή των νομίμων προϋποθέσεων για την άσκηση του επαγγέλματος 
φορτοεκφορτωτή. 

Εξουσιοδοτώ τον/την πιο πάνω αναφερόμενο/η να καταθέσει την αίτηση ή / και να 
παραλάβει την τελική πράξη (Διαγράφεται όταν δεν ορίζεται εκπρόσωπος). 


(Ημερομηνία) 


Ο / Η ΑΝΑΓΓΕΛΩΝ / ΟΥΣΑ 


(Υπογραφή) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ ΙΙ-Α 

ΠΛΗΡΟΦΟΡΙΑΚΑ ΣΤΟΙΧΕΙΑ ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΓΙΑ ΤΗΝ ΕΓΓΡΑΦΗ 

ΣΤΟ 

ΜΗΤΡΩΟ Α'(ΕΙΣΑΓΩΓΙΚΟ) 


ΤΙΤΛΟΣ ΔΙΚΑΙΟΛΟΓΗΤΙΚΟΥ 

ΚΑΤΑΤΕΘΗΚΕ ΜΕ 

ΤΗΝ ΑΙΤΗΣΗ 

1. Αίτηση - αναγγελία έναρξης άσκησης του επαγγέλματος 
του φορτοεκφορτωτή λιμένα ή ξηρός (σύμφωνα με το 
Υπόδειγμα I ) 


2. Επικυρωμένο φωτοαντίγραφο από δημόσια αρχή, από το 
οποίο να αποδεικνύονται τα στοιχεία ταυτότητας του 
αιτούντος 


2α) Έλληνες πολίτες: 

Δελτίο αστυνομικής ταυτότητας ή διαβατήριο 


2β) Πολίτες κράτους - μέλους της Ε.Ε.: 

Δελτίο ταυτότητας ή διαβατήριο. 


2γ) Ομογενείς: 

Ειδικό Δελτίο Ταυτότητας Ομογενούς (Ε.Δ.Τ.Ο) 


2δ) Υπήκοοι τρίτων χωρών που εντάσσονται στο πεδίο 
εφαρμογής της Οδηγίας 2003/109/ΕΚ του 
Συμβουλίου της 25ης Νοεμβρίου 2003 και στους 
οποίους έχει χορηγηθεί το καθεστώς επί μακράν 
διαμένοντος στην Ελλάδα: «Άδεια διαμονής επί 
μακράν διαμένοντος». 


3. Ιατρική βεβαίωση από δημόσια υπηρεσία ή ιατρό 
κρατικού νοσοκομείου, από την οποία να προκύπτει ότι 
ο υποψήφιος προς εγγραφή είναι άτομο υγιές με καλή 
όραση και ακοή 


4. Αντίγραφο ποινικού μητρώου γενικής χρήσης, έκδοσης 
τελευταίου τριμήνου, από το οποίο να προκύπτει ότι ο 
απών δεν έχει καταδικαστεί ή δεν διώκεται ποινικά για 
εγκλήματα κατά της ασφαλείας των μεταφορών, 
σωματεμπορία, λαθρεμπόριο και εγκλήματα κατά της 
δημόσιας ή της ιδιωτικής περιουσίας. 

ΥΠΟΔΕΙΓΜΑ ΙΙ-Β 

ΠΛΗΡΟΦΟΡΙΑΚΑ ΣΤΟΙΧΕΙΑ ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΓΙΑ ΤΗΝ ΕΝΤΑΞΗ 

ΣΤΟ ΜΗΤΡΩΟ Β' 

(α) Οι απασχολούμενοι για πρώτη φορά με ίο επάγγελμα του φορτοεκφορτωτή οι 
οποίοι έχουν ενταχθεί στο μητρώο Α' υποβάλλουν: 


ΤΙΤΛΟΣ ΔΙΚΑΙΟΛΟΓΗΤΙΚΟΥ 

ΚΑΤΑΤΕΘΗΚΕ ΜΕ 

ΤΗΝ ΑΙΤΗΣΗ 

1. Αίτηση εγγραφής ( σύμφωνα με το Υπόδειγμα I) 


2. Αντίγραφο της Βεβαίωσης επιτυχούς επαγγελματικής 
πιστοποίησης από τον Ε.Ο.Π.Ε.Π. 



(β) Οι εφοδιασμένοι νομίμως μέχρι την έναρξη ισχύος του Ν.4093/2012 με 
βιβλιάριο επαγγελματικής ταυτότητας ή βεβαίωση του επαγγελματικού σωματείου 
στο οποίο είναι ή ήταν μέλη ή εφοδιασμένοι με Βεβαίωση της αρμόδιας Επιτροπής 
Ρύθμισης Φορτοεκφορτώσεων Λιμένος ή Ξηράς, στην οποία υπέβαλαν την αναγγελία 
έναρξης επαγγέλματος ή υπεύθυνη δήλωση στην οποία βεβαιώνεται η υποβολή της 
αναγγελίας έναρξης επαγγέλματος στην αρμόδια Επιτροπή Ρύθμισης 
Φορτοεκφορτώσεων, υποβάλουν τα κάτωθι και σε κάθε περίπτωση (α) και (β) οι 
έχοντες άδεια χειρισμού μηχανημάτων και οχημάτων φορτοεκφόρτωσης, 
υποβάλλουν επιπλέον των κάτωθι και αντίγραφο της άδειας. 


ΤΙΤΛΟΣ ΔΙΚΑΙΟΛΟΓΗΤΙΚΟΥ 

ΚΑΤΑΤΕΘΗΚΕ ΜΕ 

ΤΗΝ ΑΙΤΗΣΗ 

1. Αίτηση εγγραφής ( σύμφωνα με το Υπόδειγμα 

ήανάλογα με την επαγγελματική εξειδίκευση σε Λιμένα 
ή Ξηρά 


2. Αντίγραφο του βιβλιαρίου επαγγελματικής ταυτότητας ή 
βεβαίωση του επαγγελματικού σωματείου στο οποίο είναι ή 
ήταν μέλη, ανάλογα με την επαγγελματική τους 
εξειδίκευση σε Λιμένα ή Ξηρά. 

ή 

3. Βεβαίωση της αρμόδιας Επιτροπής Ρύθμισης 

Φορτοεκφορτώσεων Λιμένος ή Ξηράς, στην οποία 

υπέβαλαν την αναγγελία έναρξης επαγγέλματος ή 
υπεύθυνη δήλωση στην οποία βεβαιώνεται η υποβολή της 
αναγγελίας έναρξης επαγγέλματος στην αρμόδια Επιτροπή 
Ρύθμισης Φορτοεκφορτώσεων, στην οποία δηλώνεται η 
επαγγελματική δραστηριότητα σε Λιμένα ή Ξηρά. 

και 

4. Για τους έχοντες άδεια χειρισμού μηχανημάτων και 
οχημάτων φορτοεκφόρτωσης, αντίγραφο της άδειας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΥΠΟΔΕΙΓΜΑ III 


ΒΕΒΑΙΩΣΗ 

ΣΥΝΔΡΟΜΗΣ ΝΟΜΙΜΩΝ ΠΡΟΫΠΟΘΕΣΕΩΝ ΓΙΑ ΤΗΝ ΑΣΚΗΣΗ ΤΟΥ ΕΠΑΓΓΕΛΜΑΤΟΣ 

ΦΟΡΤΟΕΚΦΟΡΤΩΤΗ 


ΕΛΛΗΝΙΚΗ ΔΗΜΟΚΡΑΤΙΑ Αθήνα, 

ΥΠΟΥΡΓΕΙΟ ΕΡΓΑΣΙΑΣ, Α.Π.: 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΓΕΝΙΚΗ Δ/ΣΗ ΕΡΓΑΣΙΑΣ 

Δ/ΝΣΗ ΑΜΟΙΒΗΣ ΕΡΓΑΣΙΑΣ 

ΤΜΗΜΑ ΦΟΡΤΟΕΚΦΟΡΤΩΤΙΚΩΝ ΕΡΓΑΣΙΩΝ 


Βεβαιώνεται ότι ο . πληροί όλες τις νόμιμες προϋποθέσεις για 

την άσκηση του επαγγέλματος του Φορτοεκφορτωτή και έχει εγγράφει στο Μητρώο... του Εθνικού 
Μητρώου Φορτοεκφορτωτών. 


Ο αριθμός μητρώου που του χορήγησε η υπηρεσία είναι: 


ΜΗ.Φ.: . 


□ 


Φορτοεκφορτωτές Ξηράς και Λιμένος χωρίς άδεια χειρισμού μηχανημάτων ή οχήματος 
(περ.α. εδ. ίί, παρ. 2 αρ. 3 της υπ’ αριθμ. 14366/416 όπως ισχύει) 


Φορτοεκφορτωτές Ξηράς ή Λιμένος χωρίς άδεια χειρισμού μηχανήματος ή οχήματος 
φορτοεκφορτωτή (περ. β, γ, ε, εδαφ. ίί, παρ. 2, άρθρο 3 της 14366/416 όπως ισχύει),ανάλογα 
με την επαγγελματική τους εξειδίκευση σε: 


Ξηρά 


Λιμένα 


□ 


□ 


Χειριστές μηχανημάτων ή οχημάτων φορτοεκφόρτωσης/κάτοχοι άδειας χειριστού 


Ο ΠΡΟΪΣΤΑΜΕΝΟΣ ΤΗΣ Δ/ΝΣΗΣ 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 28 Μαρτίου 2014 

οι ΥΠΟΥΡΓΟΙ 


ΥΦΥΠΟΥΡΓΟΣ ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΒΑΣΙΛΕΙΟΣ ΚΕΓΚΕΡΟΓΛΟΥ 


ΝΑΥΤΙΛΙΑΣ ΚΑΙ ΑΙΓΑΙΟΥ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
















